title: 2011/408/ES: 2011 m. birželio 28 d. Tarybos sprendimas, kuriuo nustatomos iš Grenlandijos įvežamų žuvininkystės produktų, gyvų dvigeldžių moliuskų, dygiaodžių, gaubtagyvių, jūros pilvakojų, jų šalutinių produktų ir šių šalutinių produktų gaminių sanitarinės kontrolės supaprastintos taisyklės ir procedūros  Tekstas svarbus EEE

text:
12.7.2011

               LT

               Europos Sąjungos oficialusis leidinys

               L 182/24

         TARYBOS SPRENDIMAS
   2011 m. birželio 28 d.
   kuriuo nustatomos iš Grenlandijos įvežamų žuvininkystės produktų, gyvų dvigeldžių moliuskų, dygiaodžių, gaubtagyvių, jūros pilvakojų, jų šalutinių produktų ir šių šalutinių produktų gaminių sanitarinės kontrolės supaprastintos taisyklės ir procedūros
   (Tekstas svarbus EEE)
   (2011/408/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 203 straipsnį,
   atsižvelgdama į Europos Komisijos pasiūlymą,
   perdavus įstatymo galią turinčio teisės akto projektą nacionaliniams parlamentams,
   atsižvelgdama į Europos Parlamento nuomonę,
   laikydamasi specialios teisėkūros procedūros,
   kadangi:

               (1)

               Grenlandija yra įtraukta į Lisabonos sutarties II priede pateiktą užjūrio šalių ir teritorijų sąrašą. Pagal Sutarties dėl Europos Sąjungos veikimo (toliau – Sutartis) 198 straipsnį Sąjungos asociacijos su užjūrio šalimis ir teritorijomis tikslas – skatinti tų užjūrio šalių ir teritorijų ekonominį ir socialinį vystymąsi bei užmegzti glaudžius jų tarpusavio ekonominius santykius ir su Sąjunga kaip visuma;

               (2)

               Danija ir Grenlandija paprašė, kad Sąjungai ir Grenlandijai prekiaujant žuvininkystės produktais, dvigeldžiais moliuskais, dygiaodžiais, gaubtagyviais, jūros pilvakojais, jų šalutiniais produktais ir šių šalutinių produktų gaminiais, kurių kilmės šalis laikoma Grenlandija, kaip numatyta 2001 m. lapkričio 27 d. Tarybos sprendimo 2001/822/EB dėl užjūrio šalių bei teritorijų ir Europos bendrijos asociacijos (toliau – Užjūrio šalių asociacijos sprendimas) (1) III priede, taip pat visus minėtus produktus įvežant į Grenlandiją iš trečiųjų šalių, būtų leidžiama atlikti veterinarinius patikrinimus pagal sanitarinės ir veterinarinės kontrolės taisykles, taikomas Sąjungos vidaus prekybai;

               (3)

               todėl Grenlandijos ir Sąjungos tarpusavio prekyba minėtais produktais turėtų būti vykdoma laikantis Sąjungos taisyklių dėl gyvūnų sveikatos ir maisto saugos. Atitinkamai Danija ir Grenlandija turėtų užtikrinti, kad iš Grenlandijos į Sąjungą siunčiamų produktų siuntos atitiktų taikytinas Sąjungos taisykles dėl gyvūnų sveikatos ir maisto saugos. Visų pirma, reikalavimus atitinkantys pašarų ir maisto verslo subjektai turėtų būti registruojami ir įtraukiami į sąrašus, kaip numatyta 2004 m. balandžio 29 d. Europos Parlamento ir Tarybos reglamente (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (2);

               (4)

               veterinariniai patikrinimai Grenlandijos pasienio kontrolės postuose turėtų būti atliekami laikantis 1997 m. gruodžio 18 d. Tarybos direktyvos 97/78/EB, nustatančios principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (3). Veterinariniai patikrinimai pasienio kontrolės postuose turėtų būti vykdomi glaudžiai bendradarbiaujant su muitinių pareigūnais. Siekiant supaprastinti tas užduotis, kompetentingoms institucijoms turėtų būti pateiktos nuorodos į Kombinuotąją nomenklatūrą (KN), kaip nurodyta 2007 m. balandžio 17 d. Komisijos sprendimo 2007/275/EB dėl gyvūnų ir produktų, kurie pagal Tarybos direktyvas 91/496/EEB ir 97/78/EB turi būti patikrinti pasienio kontrolės postuose, sąrašų (4), I priede;

               (5)

               Grenlandijos kompetentinga institucija turėtų oficialiai patikinti Komisiją, kad yra užtikrinamas Sąjungos taisyklių ir gyvūnų sveikatos reikalavimų laikymasis atitinkamų produktų srityje. Visų pirma turėtų būti patikinama, kad laikomasi taikytinų nuostatų, nustatytų 2009 m. spalio 21 d. Europos Parlamento ir Tarybos reglamente (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės (5), 2004 m. balandžio 29 d. Europos Parlamento ir Tarybos reglamente (EB) Nr. 853/2004, nustatančiame konkrečius gyvūninės kilmės maisto produktų higienos reikalavimus (6), ir 2006 m. spalio 24 d. Tarybos direktyvoje 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (7). Toks patikinamas taip pat turėtų apimti įsipareigojimą užtikrinti, kad laikomasi Sąjungos vidaus prekybos taisyklių;

               (6)

               1996 m. balandžio 29 d. Tarybos direktyva 96/23/EB dėl kai kurių medžiagų ir jų likučių gyvuose gyvūnuose ir gyvūninės kilmės produktuose monitoringo priemonių (8) reikalaujama parengti akvakultūros gyvūnų nacionalinius stebėsenos planus. Atitinkamai šios nuostatos turėtų būti taikomos ir Grenlandijai;

               (7)

               kad produktus, kuriems taikomas šis sprendimas, būtų leista importuoti į Sąjungą iš Grenlandijos pagal Sąjungos vidaus prekybos taisykles, nustatytas Sąjungos teisės aktuose, ir būtų užtikrinta sanitarinė šių produktų sauga, Danija ir Grenlandija turėtų įsipareigoti perkelti į Grenlandijos nacionalinę teisę ir įgyvendinti atitinkamas Sąjungos sanitarijos srities teisės aktų nuostatas iki tos datos, kurią šis sprendimas bus pradėtas taikyti;

               (8)

               Danija ir Grenlandija taip pat turėtų įsipareigoti užtikrinti, kad atitinkami produktai iš trečiųjų šalių į Grenlandiją būtų importuojami laikantis gyvūnų sveikatą ir maisto saugą reglamentuojančių Sąjungos taisyklių;

               (9)

               1990 m. birželio 26 d. Tarybos direktyva 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (9) numatyta sukurti kompiuterinę sistemą, apjungiančią veterinarijos institucijas, siekiant, visų pirma, sudaryti palankesnes sąlygas greitai keistis kompetentingų institucijų turima informacija apie gyvūnų sveikatą ir gerovę (TRACES). 2004 m. kovo 30 d. Komisijos sprendime 2004/292/EB dėl TRACES sistemos įdiegimo (10) nustatyta, kad valstybės narės TRACES sistemą turi pradėti taikyti nuo 2004 m. balandžio 1 d. TRACES sistema yra labai svarbi norint veiksmingai stebėti prekybą gyvūnais ir gyvūniniais produktais ir todėl ji turėtų būti naudojama Grenlandijai ir Sąjungai perduodant duomenis apie tokių produktų judėjimą ir prekybą jais;

               (10)

               apie 1982 m. gruodžio 21 d. Tarybos direktyvoje 82/894/EEB dėl pranešimo apie gyvūnų ligas Bendrijoje (11) nurodytų gyvūnų ligų protrūkius Komisijai pranešama taikant pranešimo apie gyvūnų ligas sistemą (ADNS) pagal 2005 m. kovo 1 d. Komisijos sprendimą 2005/176/EB, nustatantį šifruotą pranešimo apie gyvūnų ligas formą ir kodus, remiantis Tarybos direktyva 82/894/EEB (12). Atitinkamų produktų atveju šios nuostatos turėtų būti taikomos ir Grenlandijai;

               (11)

               2002 m. sausio 28 d. Europos Parlamento ir Tarybos reglamentu (EB) Nr. 178/2002, nustatančiu maistui skirtų teisės aktų bendruosius principus ir reikalavimus, įsteigiančiu Europos maisto saugos tarnybą ir nustatančiu su maisto saugos klausimais susijusias procedūras (13), nustatyta skubaus įspėjimo apie pavojų sistema, skirta naudoti pranešant apie tiesioginį ar netiesioginį maisto ar pašarų keliamą pavojų žmonių sveikatai. Atitinkamų produktų atveju šios nuostatos turėtų būti taikomos ir Grenlandijai;

               (12)

               prieš leidžiant Grenlandijai atlikti į Grenlandiją iš trečiųjų šalių įvežamų produktų veterinarinius patikrinimus, Grenlandijoje turėtų būti atliktas Sąjungos patikrinimas, siekiant įsitikinti, kad vienas ar keli Grenlandijos pasienio kontrolės postai atitinka Direktyvoje 97/78/EB, 2004 m. sausio 22 d. Komisijos reglamente (EB) Nr. 136/2004, nustatančiame produktų, importuojamų iš trečiųjų šalių, veterinarinių patikrinimų Bendrijos pasienio veterinarijos postuose tvarką (14), ir 2001 m. lapkričio 21 d. Komisijos sprendime 2001/812/EB, nustatančiame pasienio kontrolės postų, atsakingų už produktų, iš trečiųjų šalių įvežamų į Bendriją, veterinarinius patikrinimus, patvirtinimo reikalavimus (15), nustatytus reikalavimus;

               (13)

               tokiu atveju, jeigu tokio patikrinimo rezultatai yra teigiami, vienas ar keli Grenlandijos pasienio kontrolės postai turėtų būti įtraukti į sąrašą, kuris pateikiamas 2009 m. rugsėjo 28 d. Komisijos sprendime 2009/821/EB, sudarančiame patvirtintų pasienio kontrolės postų sąrašą, nustatančiame tam tikras patikrinimų, kuriuos atlieka Komisijos veterinarijos ekspertai, taisykles ir patvirtinančiame TRACES veterinarijos padalinius (16). Siekiant užtikrinti veiksmingą į Grenlandiją ir į Sąjungą įvežamų produktų, kuriems taikomas šis sprendimas, kontrolę, šį sprendimą tikslinga taikyti nuo tada, kai vienas ar keli Grenlandijos pasienio kontrolės postai įtraukiami į Sprendime 2009/821/EB pateikiamą sąrašą;

               (14)

               šis sprendimas neturi poveikio jokioms galimoms priemonėms, susijusioms su žuvininkystės produktų importu, grindžiamoms prie Lisabonos sutarties pridedamu Protokolu (Nr. 34) dėl Grenlandijai skirtų specialių priemonių,

         PRIĖMĖ ŠĮ SPRENDIMĄ:
   1 straipsnis
   Dalykas ir taikymo sritis
   Šiuo sprendimu nustatomos žuvininkystės produktų, dvigeldžių moliuskų, dygiaodžių, gaubtagyvių, jūros pilvakojų, jų šalutinių produktų ir šių šalutinių produktų gaminių (toliau – produktai), kurių kilmės šalis yra Grenlandija arba kurie buvo įvežti į Grenlandiją iš trečiųjų šalių ir po to iš Grenlandijos importuoti į Sąjungą (toliau – iš Grenlandijos įvežami produktai), sanitarinės kontrolės supaprastintos taisyklės ir procedūros.
   2 straipsnis
   Apibrėžtys
   Šiame sprendime vartojamų terminų apibrėžtys:
   a)   dvigeldžiai moliuskai– moliuskai, kaip apibrėžta Reglamento (EB) Nr. 853/2004 I priedo 2 skirsnio 2.1 punkte;
   b)   žuvininkystės produktai– produktai, kaip apibrėžta Reglamento (EB) Nr. 853/2004 I priedo 3 skirsnio 3.1 punkte;
   c)   šalutiniai produktai ir šių šalutinių produktų gaminiai– gyvūniniai šalutiniai produktai ir šių šalutinių produktų gaminiai, kaip apibrėžta Reglamento (EB) Nr. 1069/2009 3 straipsnio atitinkamai 1 ir 2 punktuose, gauti ar pagaminti iš žuvininkystės produktų, dvigeldžių moliuskų, dygiaodžių, gaubtagyvių ar jūros pilvakojų;
   d)   Grenlandijos kilmės produktai– šio straipsnio a, b ir c punktuose nurodyti produktai, kaip apibrėžta pagal Sprendimo 2001/822/EB III priedo nuostatas.
   3 straipsnis
   Produktų sanitarinės kontrolės tarp Sąjungos ir Grenlandijos bendrosios taisyklės
   1.   Danija ir Grenlandija užtikrina, kad Grenlandijoje būtų įgyvendinami atitinkami Sąjungos teisės aktai, taikomi 2 straipsnyje apibrėžtiems produktams.
   2.   Valstybės narės neatlieka produktų, kuriems taikomas šis sprendimas, veterinarinių patikrinimų. Iš Grenlandijos įvežami produktai pateikiami vidaus rinkai vadovaujantis Sąjungoje taikomomis sanitarinėmis taisyklėmis su sąlyga, kad pirmiausia Danija ir Grenlandija užtikrins visapusišką šių sąlygų laikymąsi:

               a)

               Grenlandija veiksmingai perkelia į savo nacionalinę teisę ir įgyvendina Sąjungos teisės aktuose dėl gyvūnų sveikatos ir maisto saugos nustatytas taisykles, susijusias su atitinkamais produktais;

               b)

               Danijos ir Grenlandijos kompetentingos institucijos rengia ir nuolat atnaujina registruotų pašarų ir maisto verslo subjektų sąrašą, kaip nurodyta Reglamento (EB) Nr. 882/2004 31 straipsnyje;

               c)

               iš Grenlandijos į Sąjungą siunčiamų produktų siuntos atitinka Sąjungos teisės aktuose dėl gyvūnų sveikatos ir maisto saugos nustatytas taisykles.

         4 straipsnis
   Akvakultūros gyvūnų stebėsenos planai
   Pagal Direktyvą 96/23/EB Danija ir Grenlandija Komisijai tvirtinti teikia stebėsenos planus likučiams ir medžiagoms Grenlandijos akvakultūros gyvūnuose nustatyti.
   5 straipsnis
   Iš trečiųjų šalių į Grenlandiją įvežamų produktų patikrinimai
   1.   Iš trečiųjų šalių į Grenlandiją įvežamų produktų siuntų veterinariniai patikrinimai atliekami laikantis Direktyvoje 97/78/EB nustatytų taisyklių.
   Siekdama sudaryti palankesnes sąlygas minėtiems veterinariniams patikrinimams atlikti, Komisija pateikia Danijos ir Grenlandijos kompetentingoms institucijoms produktų, išvardytų Sprendimo 2007/275/EB I priede, KN kodus.
   2.   Pasiūlymai dėl Grenlandijos pasienio kontrolės postų pateikiami Komisijai tvirtinti, kaip nurodyta Direktyvos 97/78/EB 6 straipsnio 2 dalyje.
   Patvirtintų Grenlandijos pasienio kontrolės postų sąrašas į traukiamas į valstybių narių pasienio kontrolės postų, patvirtintų pagal direktyvas 91/496/EEB ir 97/78/EB, sąrašą.
   6 straipsnis
   Informacinė sistema
   1.   Duomenys apie produktų judėjimą į Grenlandiją ir iš jos bei prekybą jais perduodami danų kalba naudojantis integruota kompiuterine veterinarijos sistema (TRACES) pagal Kprendimą 2004/292/EB.
   2.   Pranešimas apie vandens gyvūnų ligas, susijusias su Grenlandijos produktais, perduodamas naudojantis pranešimo apie gyvūnų ligas sistema (ADNS) pagal Direktyvą 82/894/EEB ir Sprendimą 2005/176/EB.
   3.   Pranešimas apie Grenlandijos produktų keliamą tiesioginį arba netiesioginį pavojų žmonių sveikatai, perduodamas naudojantis skubaus įspėjimo apie maisto ir pašarų keliamą pavojų sistema (RASFF), nustatyta Reglamentu (EB) Nr. 178/2002.
   7 straipsnis
   Identifikavimo ženklas
   Į Sąjungą iš Grenlandijos siunčiamų produktų siuntos ženklinamos Grenlandijos identifikavimo ženklu „GL“ pagal Reglamento (EB) Nr. 853/2004 II priedo I skirsnio B dalyje nustatytas taisykles.
   8 straipsnis
   Patvirtinimas, kad laikomasi šiame sprendime nustatytų sąlygų
   Danija ir Grenlandija iki 9 straipsnyje nurodytos datos, nuo kurios šis sprendimas pradedama taikyti, pateikia Komisijai raštišką patvirtinimą, kad buvo imtasi šiam sprendimui taikyti būtinų priemonių.
   9 straipsnis
   Įsigaliojimas ir taikymas
   Šis sprendimas įsigalioja dvidešimtąją dieną nuo jo paskelbimo Europos Sąjungos oficialiajame leidinyje.
   Jis taikomas nuo tos datos, kai į Sprendime 2009/821/EB pateikiamą sąrašą įtraukiamas pirmas Grenlandijos pasienio kontrolės postas.

      Priimta Liuksemburge 2011 m. birželio 28 d.

            Tarybos vardu

            Pirmininkas

         FAZEKAS S.

      (1)  OL L 314, 2001 11 30, p. 1.

      (2)  OL L 165, 2004 4 30, p. 1.

      (3)  OL L 24, 1998 1 30, p. 9.

      (4)  OL L 116, 2007 5 4, p. 9.

      (5)  OL L 300, 2009 11 14, p. 1.

      (6)  OL L 139, 2004 4 30, p. 55.

      (7)  OL L 328, 2006 11 24, p. 14.

      (8)  OL L 125, 1996 5 23, p. 10.

      (9)  OL L 224, 1990 8 18, p. 29.

      (10)  OL L 94, 2004 3 31, p. 63.

      (11)  OL L 378, 1982 12 31, p. 58.

      (12)  OL L 59, 2005 3 5, p. 40.

      (13)  OL L 31, 2002 2 1, p. 1.

      (14)  OL L 21, 2004 1 28, p. 11.

      (15)  OL L 306, 2001 11 23, p. 28.

      (16)  OL L 296, 2009 11 12, p. 1.


title: 2017 m. balandžio 27 d. Europos Parlamento sprendimas (ES) 2017/1707 dėl Europos darbuotojų saugos ir sveikatos agentūros 2015 finansinių metų sąskaitų uždarymo

text:
29.9.2017

               LT

               Europos Sąjungos oficialusis leidinys

               L 252/299

         EUROPOS PARLAMENTO SPRENDIMAS (ES) 2017/1707
   2017 m. balandžio 27 d.
   dėl Europos darbuotojų saugos ir sveikatos agentūros 2015 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Europos darbuotojų saugos ir sveikatos agentūros 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos darbuotojų saugos ir sveikatos agentūros 2015 finansinių metų metinių ataskaitų kartu su Agentūros atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į 2017 m. vasario 21 d. Tarybos rekomendaciją dėl patvirtinimo, kad Agentūra įvykdė 2015 finansinių metų biudžetą (05873/2017 – C8-0053/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 1994 m. liepos 18 d. Tarybos reglamentą (EB) Nr. 2062/94 dėl Europos darbuotojų saugos ir sveikatos agentūros įsteigimo (4), ypač į jo 14 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (5), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A8-0116/2017),

               1.

               pritaria Europos darbuotojų saugos ir sveikatos agentūros 2015 finansinių metų sąskaitų uždarymui;

               2.

               paveda Pirmininkui perduoti šį sprendimą Europos darbuotojų saugos ir sveikatos agentūros direktorei, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 179.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 216, 1994 8 20, p. 1.

      (5)  OL L 328, 2013 12 7, p. 42.


title: 2017 m. kovo 3 d. Tarybos sprendimas (ES) 2017/477 dėl pozicijos, kurios Europos Sąjungos vardu turi būti laikomasi pagal Europos Sąjungos bei jos valstybių narių ir Kazachstano Respublikos tvirtesnės partnerystės ir bendradarbiavimo susitarimą įsteigtoje Bendradarbiavimo taryboje, dėl Bendradarbiavimo tarybos, Bendradarbiavimo komiteto, specialių pakomitečių ar kitų organų darbo tvarkos taisyklių

text:
18.3.2017

               LT

               Europos Sąjungos oficialusis leidinys

               L 73/15

         TARYBOS SPRENDIMAS (ES) 2017/477
   2017 m. kovo 3 d.
   dėl pozicijos, kurios Europos Sąjungos vardu turi būti laikomasi pagal Europos Sąjungos bei jos valstybių narių ir Kazachstano Respublikos tvirtesnės partnerystės ir bendradarbiavimo susitarimą įsteigtoje Bendradarbiavimo taryboje, dėl Bendradarbiavimo tarybos, Bendradarbiavimo komiteto, specialių pakomitečių ar kitų organų darbo tvarkos taisyklių
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 1 dalį ir 37 straipsnį,
   atsižvelgdama į Sutartį dėl Europos Sąjungos veikimo, ypač į jos 91 straipsnį, 100 straipsnio 2 dalį ir 207 ir 209 straipsnius kartu su 218 straipsnio 9 dalimi,
   atsižvelgdama į Europos Komisijos ir Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               Europos Sąjungos bei jos valstybių narių ir Kazachstano Respublikos tvirtesnės partnerystės ir bendradarbiavimo susitarimo (1) (toliau – Susitarimas) 281 straipsnio 3 dalyje numatytas viso Susitarimo ar jo dalių laikinas taikymas;

               (2)

               Tarybos sprendimo (ES) 2016/123 (2) 3 straipsnyje nustatyta, kurios Susitarimo dalys turi būti laikinai taikomos. Tos Susitarimas dalys laikinai taikomos nuo 2016 m. gegužės 1 d.;

               (3)

               Susitarimo 268 straipsnio 7 dalyje numatyta, kad Bendradarbiavimo taryba nustato savo darbo tvarkos taisykles;

               (4)

               remiantis Susitarimo 268 straipsnio 6 dalimi ir 269 straipsnio 3 dalimi, Bendradarbiavimo tarybai ir Bendradarbiavimo komitetui paeiliui pirmininkauja Europos Sąjungos atstovas ir Kazachstano Respublikos atstovas;

               (5)

               remiantis Susitarimo 269 straipsnio 1 dalimi, Bendradarbiavimo komitetas padeda Bendradarbiavimo tarybai vykdyti jos užduotis;

               (6)

               remiantis Susitarimo 269 straipsnio 7 dalimi, Bendradarbiavimo taryba savo darbo tvarkos taisyklėse nustato Bendradarbiavimo komiteto ar bet kokio Bendradarbiavimo tarybos įsteigto pakomitečio ar organo užduotis ir funkcijas;

               (7)

               remiantis Susitarimo 269 straipsnio 5 dalimi, Bendradarbiavimo komitetas gali posėdžiauti specialios sudėties, kai sprendžia atitinkamus klausimus, susijusius su III antraštine dalimi (Prekyba ir verslas). Remiantis Susitarimo 269 straipsnio 6 dalimi, Bendradarbiavimo taryba gali nuspręsti įsteigti specialius pakomitečius ar kitus organus, kurie gali jai padėti atlikti jos užduotis, ir turėtų nustatyti tokių pakomitečių ar organų sudėtį ir užduotis bei funkcijas;

               (8)

               remiantis Susitarimo 268 straipsnio 1 dalimi, Asociacijos taryba yra atsakinga už Susitarimo taikymo ir įgyvendinimo stebėseną bei priežiūrą. Remiantis Susitarimo 268 straipsnio 4 dalimi, Bendradarbiavimo taryba gali perduoti Bendradarbiavimo komitetui bet kokius savo įgaliojimus, įskaitant įgaliojimą priimti privalomus vykdyti sprendimus. Remiantis Susitarimo 268 straipsnio 3 dalimi, Bendradarbiavimo taryba turi įgaliojimus atnaujinti arba iš dalies pakeisti šio susitarimo priedus, remdamasi Šalių bendru sutarimu ir nedarydama poveikio jokioms konkrečioms III antraštinės dalies (Prekyba ir verslas) nuostatoms;

               (9)

               remiantis Susitarimo 25 straipsnio 3 dalimi, Bendradarbiavimo taryba įsteigia Muitinių bendradarbiavimo pakomitetį. Remiantis Susitarimo 25 straipsnio 4 dalimi, dėl klausimų, kuriems taikomas Susitarimo 2 skyrius, reguliariai palaikomas dialogas. Remiantis Susitarimo 25 straipsnio 4 dalimi, Bendradarbiavimo komitetas taip pat gali nustatyti tokio dialogo palaikymo taisykles;

               (10)

               siekiant užtikrinti veiksmingą Susitarimo įgyvendinimą, reikėtų kuo skubiau priimti Bendradarbiavimo tarybos, Bendradarbiavimo komiteto ir pakomitečių darbo tvarkos taisykles;

               (11)

               todėl Sąjungos pozicija Bendradarbiavimo taryboje turėtų būti grindžiama pridedamų sprendimų projektais,

         PRIĖMĖ ŠĮ SPRENDIMĄ:
   1 straipsnis
   1.   Pozicija, kurios Sąjungos vardu turi būti laikomasi Europos Sąjungos bei jos valstybių narių ir Kazachstano Respublikos tvirtesnės partnerystės ir bendradarbiavimo susitarimo 268 straipsnio 1 dalimi įsteigtoje Bendradarbiavimo taryboje, grindžiama prie šio sprendimo pridedamais Bendradarbiavimo tarybos sprendimų projektais dėl:

               —

               Bendradarbiavimo tarybos, Bendradarbiavimo komiteto ir specialių pakomitečių ar kitų organų darbo tvarkos taisyklių priėmimo,

               —

               Teisingumo, laisvės ir saugumo pakomitečio, Energetikos, transporto, aplinkos ir klimato kaitos pakomitečio ir Muitinių bendradarbiavimo pakomitečio steigimo.

         2.   Bendradarbiavimo tarybos sprendimų projektų neesminiams techniniams pakeitimams Sąjungos atstovai Bendradarbiavimo taryboje gali pritarti be papildomo Tarybos sprendimo.
   2 straipsnis
   Bendradarbiavimo tarybai Sąjungos vardu pirmininkauja Sąjungos vyriausiasis įgaliotinis užsienio reikalams ir saugumo politikai pagal Sutartyse nustatytas jo pareigas arba kaip Užsienio reikalų tarybos pirmininkas.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. kovo 3 d.

            Tarybos vardu

            Pirmininkas

         M. FARRUGIA

      (1)  OL L 29, 2016 2 4, p. 3.

      (2)  2015 m. spalio 26 d. Tarybos sprendimas (ES) 2016/123 dėl Europos Sąjungos bei jos valstybių narių ir Kazachstano Respublikos tvirtesnės partnerystės ir bendradarbiavimo susitarimo pasirašymo Europos Sąjungos vardu ir laikino taikymo (OL L 29, 2016 2 4, p. 1).

      PROJEKTAS
      ES IR KAZACHSTANO RESPUBLIKOS BENDRADARBIAVIMO TARYBOS SPRENDIMAS Nr. 1/2017
      … m. … … d.
      dėl Bendradarbiavimo tarybos, Bendradarbiavimo komiteto, specialių pakomitečių ar kitų organų darbo tvarkos taisyklių priėmimo
      ES IR KAZACHSTANO RESPUBLIKOS BENDRADARBIAVIMO TARYBA,
      atsižvelgdama į Europos Sąjungos bei jos valstybių narių ir Kazachstano Respublikos tvirtesnės partnerystės ir bendradarbiavimo susitarimą (1) (toliau – Susitarimas), ypač į jo 268 straipsnį,
      kadangi:

                  (1)

                  remiantis Susitarimo 281 straipsnio 3 dalimi, Susitarimo dalys laikinai taikomos nuo 2016 m. gegužės 1 d.;

                  (2)

                  remiantis Susitarimo 268 straipsnio 7 dalimi, Bendradarbiavimo taryba nustato savo darbo tvarkos taisykles;

                  (3)

                  remiantis Susitarimo 269 straipsnio 1 dalimi, Bendradarbiavimo komitetas padeda Bendradarbiavimo tarybai vykdyti jos užduotis;

                  (4)

                  remiantis Susitarimo 269 straipsnio 6 dalimi, Bendradarbiavimo taryba gali nuspręsti įsteigti specialius pakomitečius ar kitus organus, kurie gali jai padėti atlikti jos užduotis, ir nustato tokių pakomitečių ar organų sudėtį ir užduotis bei funkcijas;

                  (5)

                  remiantis Susitarimo 25 straipsnio 3 dalimi, Bendradarbiavimo taryba įsteigia Muitinių bendradarbiavimo pakomitetį;

                  (6)

                  remiantis Susitarimo 269 straipsnio 7 dalimi, Bendradarbiavimo taryba savo darbo tvarkos taisyklėse nustato Bendradarbiavimo komiteto ar bet kokio Bendradarbiavimo tarybos įsteigto pakomitečio ar organo užduotis bei funkcijas;

                  (7)

                  2016 m. spalio 6 d. Briuselyje posėdžiavusi Bendradarbiavimo taryba nusprendė priimti darbo tvarkos taisykles pasikeičiant verbalinėmis notomis,

            PRIĖMĖ ŠĮ SPRENDIMĄ:
      1 straipsnis
      Priimamos Bendradarbiavimo tarybos, Bendradarbiavimo komiteto bei Bendradarbiavimo tarybos įsteigtų specialių pakomitečių ar kitų organų darbo tvarkos taisyklės, atitinkamai pateiktos I ir II prieduose.
      2 straipsnis
      Šis sprendimas įsigalioja jo priėmimo dieną.

         Priimta …

               Bendradarbiavimo tarybos vardu

               Pirmininkas

         (1)  OL L 29, 2016 2 4, p. 3.

         I PRIEDAS

            BENDRADARBIAVIMO TARYBOS DARBO TVARKOS TAISYKLĖS

         1 straipsnis
         Bendrosios nuostatos
         1.   Pagal Susitarimo 268 straipsnio 1 dalį įsteigta Bendradarbiavimo taryba pareigas atlieka vadovaudamasi Susitarimo 268 straipsniu.
         2.   Remiantis Susitarimo 268 straipsnio 5 dalimi, Bendradarbiavimo tarybą sudaro Šalių atstovai. Bendradarbiavimo tarybos sudėtis priklauso nuo konkrečių bet kuriame posėdyje spręstinų klausimų. Bendradarbiavimo taryba posėdžiauja ministrų lygmeniu.
         3.   Remiantis Susitarimo 268 straipsnio 2 dalimi, siekiant Susitarimo tikslų Bendradarbiavimo taryba įgaliojama priimti Šalims privalomus sprendimus. Bendradarbiavimo taryba imasi tinkamų priemonių savo sprendimams įgyvendinti ir prireikus Susitarimu įsteigtiems specialiesiems organams suteikia įgaliojimus veikti jos vardu. Bendradarbiavimo taryba taip pat gali teikti rekomendacijas. Ji priima savo sprendimus ir rekomendacijas Šalių susitarimu, užbaigus atitinkamas vidaus procedūras. Bendradarbiavimo taryba savo įgaliojimus gali perduoti Bendradarbiavimo komitetui.
         4.   Šiose darbo tvarkos taisyklėse sąvokos „Šalys“ apibrėžtis atitinka Susitarimo 285 straipsnyje nustatytą apibrėžtį.
         2 straipsnis
         Pirmininkavimas
         Bendradarbiavimo tarybai Šalys pirmininkauja paeiliui po 12 mėnesių. Pirmasis laikotarpis prasideda pirmojo Bendradarbiavimo tarybos posėdžio dieną, o baigiasi tų pačių metų gruodžio 31 d.
         3 straipsnis
         Posėdžiai
         1.   Bendradarbiavimo taryba posėdžiauja bent kartą per metus, kai būtina – abiejų Šalių susitarimu. Jei Šalys nesusitaria kitaip, Bendradarbiavimo tarybos posėdžiai vyksta įprastoje Europos Sąjungos Tarybos posėdžių vietoje.
         2.   Bendradarbiavimo tarybos posėdžiai rengiami Šalių sutartu laiku.
         3.   Bendradarbiavimo tarybos posėdžius, likus ne mažiau kaip 30 kalendorinių dienų iki posėdžio dienos, kartu sušaukia Bendradarbiavimo tarybos sekretoriai, suderinę su Bendradarbiavimo tarybos pirmininku.
         4 straipsnis
         Atstovavimas
         1.   Jei Bendradarbiavimo tarybos nariai posėdyje dalyvauti negali, jiems gali atstovauti kiti asmenys. Jei narys nori, kad jam būtų atstovaujama, iki posėdžio jis turi Bendradarbiavimo tarybos pirmininkui raštu pranešti atstovo vardą ir pavardę.
         2.   Bendradarbiavimo tarybos nario atstovas naudojasi visomis atstovaujamo nario teisėmis.
         5 straipsnis
         Delegacijos
         1.   Bendradarbiavimo tarybos narius gali lydėti pareigūnai. Prieš kiekvieną posėdį per Bendradarbiavimo tarybos sekretoriatą Bendradarbiavimo tarybos pirmininkui pranešama apie planuojamą kiekvienos Šalies delegacijos sudėtį.
         2.   Šalims susitarus Bendradarbiavimo taryba į posėdžius stebėtojų teisėmis gali pakviesti Šalių kitų organų atstovų arba nepriklausomų tam tikros srities ekspertų, kurie pateiktų informacijos tam tikrais klausimais. Šalys susitaria dėl sąlygų, kuriomis tie stebėtojai gali dalyvauti posėdžiuose.
         6 straipsnis
         Sekretoriatas
         Europos Sąjungos Tarybos Generalinio sekretoriato pareigūnas ir Kazachstano Respublikos pareigūnas drauge atlieka Bendradarbiavimo tarybos sekretorių funkcijas.
         7 straipsnis
         Korespondencija
         1.   Bendradarbiavimo tarybai skirta korespondencija adresuojama vienam iš Bendradarbiavimo tarybos sekretorių, kuris apie tai informuoja kitą sekretorių.
         2.   Bendradarbiavimo tarybos sekretoriai užtikrina, kad Bendradarbiavimo tarybai skirta korespondencija būtų persiųsta Bendradarbiavimo tarybos pirmininkui ir, jei reikia, išplatinta Bendradarbiavimo tarybos nariams.
         3.   Bendradarbiavimo tarybos pirmininko korespondenciją adresatams jo vardu siunčia Bendradarbiavimo tarybos sekretoriai. Tokia korespondencija prireikus išplatinama Bendradarbiavimo tarybos nariams.
         8 straipsnis
         Konfidencialumas
         Bendradarbiavimo tarybos posėdžiai yra uždari, jeigu Šalys nenusprendė kitaip. Kai Šalis Bendradarbiavimo tarybai pateikia informaciją, kuri nurodyta kaip konfidenciali, kita Šalis šią informaciją tvarko laikydamasi konfidencialumo principų.
         9 straipsnis
         Posėdžių darbotvarkės
         1.   Bendradarbiavimo tarybos pirmininkas rengia kiekvieno Bendradarbiavimo tarybos posėdžio preliminarią darbotvarkę. Bendradarbiavimo tarybos sekretoriai 7 straipsnio 3 dalyje nurodytiems adresatams ją persiunčia likus ne mažiau kaip 15 kalendorinių dienų iki posėdžio.
         Į preliminarią darbotvarkę įtraukiami punktai, kuriuos įtraukti į darbotvarkę Bendradarbiavimo tarybos pirmininko paprašyta ne vėliau kaip likus 21 kalendorinei dienai iki posėdžio. Tokie punktai į preliminarią darbotvarkę įtraukiami tik jeigu iki darbotvarkės išsiuntimo dienos Bendradarbiavimo tarybos sekretoriams perduoti susiję patvirtinamieji dokumentai.
         2.   Bendradarbiavimo taryba kiekvieno posėdžio pradžioje patvirtina darbotvarkę. Šalims sutarus, į darbotvarkę galima įtraukti ir papildomų punktų, kurie nebuvo įtraukti į preliminarią darbotvarkę.
         3.   Pasikonsultavęs su Šalimis Bendradarbiavimo tarybos pirmininkas gali sutrumpinti 1 dalyje nurodytus laikotarpius, kad būtų atsižvelgta į ypatingas aplinkybes.
         10 straipsnis
         Protokolai
         1.   Visų bendradarbiavimo tarybos posėdžių protokolų projektus kartu rengia Bendradarbiavimo tarybos sekretoriai.
         2.   Paprastai protokoluose pateikiama tokia su kiekvienu darbotvarkės punktu susijusi informacija:

                     a)

                     Bendradarbiavimo tarybai pateikti dokumentai,

                     b)

                     pareiškimai, kuriuos protokole paprašė įrašyti Bendradarbiavimo tarybos nariai, ir

                     c)

                     klausimai, dėl kurių Šalys susitarė, priimti sprendimai, pareiškimai, dėl kurių sutarta, ir išvados.

               3.   Protokolo projektas pateikiamas Bendradarbiavimo tarybai patvirtinti. Bendradarbiavimo taryba patvirtina tą protokolo projektą kitame posėdyje. Protokolo projektą taip pat galima patvirtinti raštu.
         11 straipsnis
         Sprendimai ir rekomendacijos
         1.   Bendradarbiavimo taryba priima sprendimus ir teikia rekomendacijas abiejų Šalių susitarimu, užbaigusi atitinkamas vidaus procedūras.
         2.   Abiem Šalims susitarus, Bendradarbiavimo taryba taip pat gali priimti sprendimus ir teikti rekomendacijas taikydama rašytinę procedūrą. Tuo tikslu Bendradarbiavimo tarybos pirmininkas rašytinį pasiūlymo ar rekomendacijos projekto tekstą pagal 7 straipsnio 3 dalį išplatina nariams likus ne mažiau kaip 21 kalendorinei dienai iki posėdžio. Bendradarbiavimo tarybos nariai praneša apie visas išlygas ar pakeitimus, kuriuos norėtų padaryti, per šį laikotarpį. Pasikonsultavęs su Šalimis, Bendradarbiavimo tarybos pirmininkas šį laikotarpį gali sutrumpinti, kad būtų atsižvelgta į konkrečias aplinkybes.
         3.   Kaip apibrėžta Susitarimo 268 straipsnio 2 dalyje, Bendradarbiavimo tarybos aktai atitinkamai vadinami „sprendimu“ ir „rekomendacija“, nurodant eilės numerį, jų priėmimo datą ir apibūdinant jų dalyką. Tuos Bendradarbiavimo tarybos sprendimus ir rekomendacijas pasirašo Bendradarbiavimo tarybos pirmininkas, jų autentiškumą tvirtina Bendradarbiavimo tarybos sekretoriai. Tie sprendimai ir rekomendacijos išplatinami pagal šių darbo tvarkos taisyklių 7 straipsnio 3 dalį. Kiekviena Šalis gali nuspręsti, ar Bendradarbiavimo tarybos sprendimus ir rekomendacijas skelbti savo atitinkamame oficialiajame leidinyje.
         4.   Kiekvienas Bendradarbiavimo tarybos sprendimas ar rekomendacija įsigalioja jo priėmimo dieną, jei tame sprendime ar rekomendacijoje nenustatyta kitaip.
         12 straipsnis
         Kalbos
         1.   Bendradarbiavimo tarybos oficialios kalbos yra Šalių oficialios kalbos.
         2.   Bendradarbiavimo tarybos darbo kalbos yra anglų ir rusų kalbos. Jei nenuspręsta kitaip, Bendradarbiavimo taryba, svarstydama klausimus, remiasi tomis kalbomis parengtais dokumentais.
         13 straipsnis
         Išlaidos
         1.   Kiekviena Šalis padengia visas dėl dalyvavimo Bendradarbiavimo tarybos posėdžiuose patirtas išlaidas – tiek personalo, kelionių ir pragyvenimo išlaidas, tiek pašto bei telekomunikacijų išlaidas.
         2.   Vertimo žodžiu Bendradarbiavimo tarybos posėdžiuose išlaidas, dokumentų vertimo raštu ir dauginimo išlaidas padengia Sąjunga.
         3.   Kitas su praktiniu Bendradarbiavimo tarybos posėdžių organizavimu susijusias išlaidas padengia tuos posėdžius rengianti Šalis.
         14 straipsnis
         Bendradarbiavimo komitetas ir specialūs pakomitečiai
         1.   Pagal Susitarimo 269 straipsnio 1 dalį Bendradarbiavimo tarybai vykdyti pareigas tose srityse, kuriose Bendradarbiavimo taryba jam perdavė įgaliojimus, padeda Bendradarbiavimo komitetas. Pagal Susitarimo 269 straipsnio 2 dalį Bendradarbiavimo komitetą sudaro Šalių atstovai, kurie paprastai yra vyresnieji valstybės tarnautojai.
         2.   Bendradarbiavimo komitetas rengia Bendradarbiavimo tarybos posėdžius ir klausimų svarstymus, jei reikia, įgyvendina Bendradarbiavimo tarybos sprendimus ir apskritai užtikrina asociacijos santykių tęstinumą ir tinkamą Susitarimo veikimą. Bendradarbiavimo komitetas svarsto bet kokį Bendradarbiavimo tarybos pateiktą klausimą ar bet kurį kitą klausimą, galintį iškilti įgyvendinant Susitarimą. Bendradarbiavimo komitetas teikia pasiūlymus arba bet kokius sprendimų arba rekomendacijų projektus Bendradarbiavimo tarybai patvirtinti. Remiantis Susitarimo 268 straipsnio 4 dalimi, Bendradarbiavimo taryba gali perduoti Bendradarbiavimo komitetui bet kokius savo įgaliojimus, įskaitant įgaliojimą priimti privalomus vykdyti sprendimus.
         3.   Vykdydamas Susitarimu suteiktus įgaliojimus Bendradarbiavimo komitetas priima sprendimus ir teikia rekomendacijas.
         4.   Tais atvejais, kai Susitarime nurodoma prievolė arba galimybė konsultuotis, arba kai abi Šalys susitaria konsultuotis viena su kita, tokios konsultacijos gali vykti Bendradarbiavimo komitete, išskyrus atvejus, kai Susitarime nustatyta kitaip. Jeigu Šalys susitaria, konsultacijos gali būti tęsiamos Bendradarbiavimo taryboje.
         5.   Remiantis Susitarimo 269 straipsnio 6 dalimi, Bendradarbiavimo taryba gali nuspręsti įsteigti specialius pakomitečius ar kitus organus, kurie gali jai padėti atlikti jos užduotis, ir nustato tokių pakomitečių ar organų sudėtį ir užduotis bei jų veiklos tvarką.
         6.   Remiantis Susitarimo 25 straipsnio 3 dalimi, Bendradarbiavimo taryba įsteigia Muitinių bendradarbiavimo pakomitetį.
         15 straipsnis
         Darbo tvarkos taisyklių dalinis keitimas
         Darbo tvarkos taisyklės gali būti iš dalies keičiamos pagal 11 straipsnį.

         II PRIEDAS

            BENDRADARBIAVIMO KOMITETO IR BENDRADARBIAVIMO TARYBOS ĮSTEIGTŲ SPECIALIŲ PAKOMITEČIŲ AR KITŲ ORGANŲ DARBO TVARKOS TAISYKLĖS

         1 straipsnis
         Bendrosios nuostatos
         1.   Europos Sąjungos bei jos valstybių narių ir Kazachstano Respublikos tvirtesnės partnerystės ir bendradarbiavimo susitarimo (toliau – Susitarimas) 269 straipsnio 1 dalimi įsteigtas Bendradarbiavimo komitetas padeda Bendradarbiavimo tarybai atlikti pareigas bei vykdo Susitarime numatytas ir Bendradarbiavimo tarybos pavestas užduotis. Remiantis Susitarimo 269 straipsnio 7 dalimi, Bendradarbiavimo taryba nustato Bendradarbiavimo komiteto pareigas ir funkcijas savo darbo tvarkos taisyklėse.
         2.   Bendradarbiavimo komitetas rengia Bendradarbiavimo tarybos posėdžius ir klausimų svarstymus, jei reikia, įgyvendina Bendradarbiavimo tarybos sprendimus ir apskritai užtikrina Bendradarbiavimo santykių tęstinumą ir tinkamą Susitarimo veikimą. Bendradarbiavimo komitetas svarsto bet kokį Bendradarbiavimo tarybos pateiktą klausimą ar bet kurį kitą klausimą, galintį iškilti praktiškai įgyvendinant Susitarimą. Bendradarbiavimo komitetas Bendradarbiavimo tarybai teikia pasiūlymus arba sprendimų arba rekomendacijų projektus tvirtinti.
         3.   Remiantis Susitarimo 269 straipsnio 2 dalį, Bendradarbiavimo komitetą sudaro Šalių atstovai, kurie paprastai yra vyresnieji valstybės tarnautojai. Jie atsakingi už konkrečiame Bendradarbiavimo komiteto posėdyje spręstinus konkrečius klausimus. Remiantis šių darbo tvarkos taisyklių 2 straipsniu, Bendradarbiavimo komitetui paeiliui pirmininkauja Sąjungos atstovas ir Kazachstano Respublikos atstovas.
         4.   Remiantis Susitarimo 269 straipsnio 5 dalimi, kai Bendradarbiavimo komitetas posėdžiauja specialios sudėties spręsdamas atitinkamus klausimus, susijusius su Susitarimo III antraštine dalimi (Prekyba ir verslas) (toliau – Prekybos klausimams skirta sudėtis), jį sudaro Europos Komisijos ir Kazachstano Respublikos pareigūnai, atsakingi už prekybą ir su prekyba susijusius klausimus. Remiantis šių darbo tvarkos taisyklių 2 straipsniu, vyresnysis Europos Komisijos arba Kazachstano Respublikos atstovas, atsakingas už prekybą ir su prekyba susijusius klausimus, atlieka Prekybos klausimams skirtos sudėties Bendradarbiavimo komiteto pirmininko funkciją. Posėdžiuose taip pat dalyvauja Europos išorės veiksmų tarnybos atstovai.
         5.   Remiantis Susitarimo 269 straipsnio 4 dalį Bendradarbiavimo komitetas turi įgaliojimus priimti sprendimus Susitarime numatytais atvejais ir tose srityse, kuriose Bendradarbiavimo taryba jam perdavė įgaliojimus. Tie sprendimai Šalims privalomi, jos imasi tinkamų jų įgyvendinimo priemonių. Savo sprendimus Bendradarbiavimo komitetas priima Šalių sutarimu po to, kai užbaigiamos atitinkamos vidaus priėmimo procedūros.
         6.   Šalys, kurioms taikomos šios darbo tvarkos taisyklės, nustatytos Susitarimo 285 straipsnyje.
         2 straipsnis
         Pirmininkavimas
         Bendradarbiavimo komitetui Šalys pirmininkauja paeiliui po 12 mėnesių. Pirmasis laikotarpis prasideda pirmojo Bendradarbiavimo tarybos posėdžio dieną, o baigiasi tų pačių metų gruodžio 31 d.
         3 straipsnis
         Posėdžiai
         1.   Jei Šalys nesusitaria kitaip, Bendradarbiavimo komitetas posėdžiauja reguliariai ir ne rečiau nei kartą per metus. Bet kurios Šalies prašymu ir jei Šalys sutinka, Bendradarbiavimo komitetas gali rengti specialius posėdžius.
         2.   Bendradarbiavimo komiteto posėdžius jo pirmininkas sušaukia Šalių sutartoje vietoje ir sutartu laiku. Bendradarbiavimo komiteto sekretoriatas pranešimą apie šaukiamą posėdį pateikia likus ne mažiau kaip 28 kalendorinėms dienoms iki posėdžio, nebent Šalys susitaria kitaip.
         3.   Prekybos klausimams skirtos sudėties Bendradarbiavimo komitetas posėdžiauja bent kartą per metus ir kai būtina pagal aplinkybes, Šalims susitarus. Prekybos klausimams skirtos sudėties Bendradarbiavimo komiteto posėdžius pirmininkas sušaukia Šalių sutartoje vietoje, sutartu laiku ir sutartu būdu. Prekybos klausimams skirtos sudėties Bendradarbiavimo komiteto sekretoriatas pranešimą apie šaukiamą posėdį pateikia likus ne mažiau kaip 15 kalendorinių dienų iki posėdžio, nebent Šalys susitaria kitaip.
         4.   Jei įmanoma, Bendradarbiavimo komiteto reguliarūs posėdžiai šaukiami tinkamu laiku iš anksto prieš reguliarius Bendradarbiavimo tarybos posėdžius.
         5.   Išimties atveju ir jei Šalys sutinka, Bendradarbiavimo komiteto posėdžiai gali būti rengiami naudojant sutartas technologines priemones, pavyzdžiui, vaizdo konferencijas.
         4 straipsnis
         Delegacijos
         Prieš kiekvieną posėdį per Bendradarbiavimo komiteto sekretoriatą Šalims pranešama apie planuojamą kiekvienos posėdyje dalyvausiančios delegacijos sudėtį.
         5 straipsnis
         Sekretoriatas
         1.   Europos išorės veiksmų tarnybos atstovas ir Kazachstano Respublikos užsienio reikalų ministerijos atstovas kartu eina Bendradarbiavimo komiteto sekretorių pareigas. Laikydamiesi savitarpio pasitikėjimo ir bendradarbiavimo principų, jie kartu atlieka sekretorių užduotis, nebent šiose darbo tvarkos taisyklėse nustatyta kitaip.
         2.   Už prekybą ir su prekyba susijusius klausimus atsakingi Europos Komisijos ir Kazachstano Respublikos pareigūnai kartu atlieka Prekybos klausimams skirtos sudėties Bendradarbiavimo komiteto sekretorių funkciją.
         6 straipsnis
         Korespondencija
         1.   Bendradarbiavimo komitetui skirta korespondencija adresuojama vienam iš Bendradarbiavimo komiteto sekretorių, kuris apie tai informuoja kitą sekretorių.
         2.   Bendradarbiavimo komiteto sekretoriai užtikrina, kad Bendradarbiavimo komitetui skirta korespondencija būtų persiųsta Bendradarbiavimo komiteto pirmininkui ir, jei reikia, išplatinta kaip 7 straipsnyje nurodyti dokumentai.
         3.   Bendradarbiavimo komiteto pirmininko korespondenciją jo vardu Šalims siunčia Bendradarbiavimo komiteto sekretoriai. Tokia korespondencija prireikus išplatinama, kaip nustatyta 7 straipsnyje.
         7 straipsnis
         Dokumentai
         1.   Dokumentus platina Bendradarbiavimo komiteto sekretoriai.
         2.   Dokumentus Šalis perduoda sekretoriui, o jis perduoda kitos Šalies sekretoriui.
         3.   Sąjungos sekretorius išplatina dokumentus atitinkamiems Sąjungos atstovams ir Kazachstano Respublikos sekretoriui sistemingai perduoda tokios korespondencijos kopijas.
         4.   Kazachstano Respublikos sekretorius išplatina dokumentus atitinkamiems Kazachstano Respublikos atstovams ir Sąjungos sekretoriui sistemingai perduoda tokios korespondencijos kopijas.
         8 straipsnis
         Konfidencialumas
         Bendradarbiavimo komiteto posėdžiai yra uždari, jeigu Šalys nenusprendė kitaip. Kai Šalis Bendradarbiavimo komitetui pateikia informaciją, kuri nurodyta kaip konfidenciali, kita Šalis šią informaciją tvarko laikydamasi konfidencialumo principų.
         9 straipsnis
         Posėdžių darbotvarkės
         1.   Remdamasis Šalių pateiktais pasiūlymais, Bendradarbiavimo komiteto sekretoriatas sudaro preliminarią kiekvieno Bendradarbiavimo komiteto posėdžio darbotvarkę ir 10 straipsnyje numatytų praktinių išvadų projektą. Į preliminarią darbotvarkę įtraukiami punktai, dėl kurių įtraukimo į darbotvarkę Šalies prašymą, kartu su susijusiais dokumentais, Bendradarbiavimo komiteto sekretoriatas gavo likus ne mažiau kaip 21 kalendorinei dienai iki posėdžio.
         2.   Preliminari darbotvarkė ir susiję dokumentai išplatinami, kaip numatyta 7 straipsnyje, likus ne mažiau kaip 15 kalendorinių dienų iki posėdžio.
         3.   Bendradarbiavimo komitetas kiekvieno posėdžio pradžioje patvirtina darbotvarkę. Šalims sutarus, į darbotvarkę galima įtraukti ir papildomų punktų, kurie nebuvo įtraukti į preliminarią darbotvarkę.
         4.   Bendradarbiavimo komiteto pirmininkas, kitai Šaliai pritarus, Šalių kitų organų atstovus arba nepriklausomus tam tikros srities ekspertus gali kviesti dalyvauti Bendradarbiavimo komiteto posėdžiuose ad hoc pagrindu, kad jie pateiktų informacijos tam tikrais klausimais. Šalys užtikrina, kad tie atstovai arba ekspertai laikytųsi konfidencialumo reikalavimų.
         5.   Pasikonsultavęs su Šalimis, Bendradarbiavimo komiteto pirmininkas gali sutrumpinti 1 ir 2 dalyse nustatytus laikotarpius, kad būtų atsižvelgta į konkrečias aplinkybes.
         10 straipsnis
         Protokolai ir praktinės išvados
         1.   Visų Bendradarbiavimo komiteto posėdžių protokolų projektus kartu rengia Bendradarbiavimo komiteto sekretoriai.
         2.   Paprastai protokoluose pateikiama tokia su kiekvienu darbotvarkės punktu susijusi informacija:

                     a)

                     posėdžio dalyvių sąrašas, juos lydėjusių pareigūnų sąrašas ir visų posėdyje dalyvavusių stebėtojų arba ekspertų sąrašas;

                     b)

                     Bendradarbiavimo komitetui pateikti dokumentai,

                     c)

                     pareiškimai, kuriuos paprašė įrašyti į protokolą Bendradarbiavimo komitetas, ir

                     d)

                     posėdžio praktinės išvados, kaip numatyta 4 dalyje.

               3.   Posėdžio protokolo projektas pateikiamas Bendradarbiavimo komitetui patvirtinti kitame posėdyje. Protokolo projektą taip pat galima patvirtinti raštu. Bendradarbiavimo komiteto prekybos klausimais posėdžio protokolo projektas patvirtinamas per 28 kalendorines dienas po kiekvieno posėdžio. Kopija išsiunčiama visiems 7 straipsnyje nurodytiems adresatams.
         4.   Bendradarbiavimo komitetui pirmininkaujančios Šalies Bendradarbiavimo komiteto sekretorius rengia kiekvieno Bendradarbiavimo komiteto posėdžio praktinių išvadų projektą, kuris kartu su darbotvarke išplatinamas Šalims paprastai likus ne mažiau kaip 15 kalendorinių dienų iki posėdžio pradžios. Tas praktinių išvadų projektas atnaujinamas vykstant posėdžiui, kad kiekvieno posėdžio pabaigoje, nebent Šalys susitaria kitaip, Bendradarbiavimo komitetas priimtų praktines išvadas, kuriose nurodomi tolesni Šalių veiksmai. Patvirtintos praktinės išvados pridedamos prie protokolo ir jų įgyvendinimas peržiūrimas paskesniame Bendradarbiavimo komiteto posėdyje. Bendradarbiavimo komitetas priima šabloną, pagal kurį galima stebėti, kaip laikomasi kiekvienam punktui nustatyto konkretaus tvarkaraščio.
         11 straipsnis
         Sprendimai ir rekomendacijos
         1.   Konkrečiais atvejais, kai Bendradarbiavimo komitetui įgaliojimai priimti sprendimus ar teikti rekomendacijas perduodami Susitarimu arba kai tokius įgaliojimus jam perdavė Bendradarbiavimo taryba, Bendradarbiavimo komitetas priima sprendimus ar teikia rekomendacijas. Bendradarbiavimo komitetas priima sprendimus ir teikia rekomendacijas Šalių abipusiu susitarimu, užbaigus atitinkamas vidaus procedūras. Kiekvieną sprendimą ar rekomendaciją pasirašo Bendradarbiavimo komiteto pirmininkas, jų autentiškumą tvirtina Bendradarbiavimo komiteto sekretoriai.
         2.   Jei Šalys susitaria, Bendradarbiavimo komitetas gali priimti sprendimus ir teikti rekomendacijas taikydamas rašytinę procedūrą. Rašytinė procedūra – tai Bendradarbiavimo komiteto sekretorių, kurie veikia pagal Šalių susitarimą, pasikeitimas raštais. Tuo tikslu sprendimo ar rekomendacijos projektas išplatinamas raštu pagal 7 straipsnį likus ne mažiau kaip 21 kalendorinei dienai iki posėdžio, ir per šį laikotarpį turi būti nurodytos visos išlygos ar pakeitimai. Pasikonsultavęs su Šalimis, Bendradarbiavimo komiteto pirmininkas gali sutrumpinti šioje dalyje nustatytus laikotarpius, kad būtų atsižvelgta į su konkrečiu atveju susijusius reikalavimus. Susitarus dėl teksto, sprendimą ar rekomendaciją pasirašo Bendradarbiavimo komiteto pirmininkas, jų autentiškumą tvirtina Bendradarbiavimo komiteto sekretoriai.
         3.   Bendradarbiavimo komiteto aktai vadinami atitinkamai „sprendimu“ arba „rekomendacija“. Kiekvienas Bendradarbiavimo komiteto sprendimas ar rekomendacija įsigalioja jo priėmimo dieną, jei jame nenustatyta kitaip.
         4.   Sprendimai ir rekomendacijos išplatinami Šalims pagal 7 straipsnį.
         5.   Kiekviena Šalis gali nuspręsti, ar Bendradarbiavimo komiteto sprendimus ir rekomendacijas skelbti savo atitinkamame oficialiajame leidinyje.
         12 straipsnis
         Ataskaitos
         Bendradarbiavimo komitetas kiekviename reguliariame Bendradarbiavimo tarybos posėdyje teikia Bendradarbiavimo tarybai savo veiklos, taip pat specialių pakomitečių ar kitų organų veiklos ataskaitas.
         13 straipsnis
         Kalbos
         1.   Bendradarbiavimo komiteto oficialios kalbos yra Šalių oficialios kalbos.
         2.   Bendradarbiavimo komiteto darbo kalbos yra anglų ir rusų kalbos. Jei nenuspręsta kitaip, Bendradarbiavimo komitetas, svarstydamas klausimus, remiasi tomis kalbomis parengtais dokumentais.
         14 straipsnis
         Išlaidos
         1.   Kiekviena Šalis apmoka visas dėl dalyvavimo Bendradarbiavimo komiteto posėdžiuose patirtas išlaidas, susijusias su darbuotojų, kelionės ir pragyvenimo išlaidomis bei pašto ir telekomunikacijų išlaidomis.
         2.   Bendradarbiavimo komiteto posėdžių organizavimo ir dokumentų dauginimo išlaidas apmoka tuos posėdžius rengianti Šalis.
         3.   Išlaidas, susijusias su vertimu žodžiu Bendradarbiavimo komiteto posėdžiuose ir dokumentų vertimu raštu į anglų ir rusų kalbas, kaip nurodyta 13 straipsnio 2 dalyje, ir iš jų, padengia tuos posėdžius rengianti Šalis.
         Vertimo žodžiu ir raštu į kitas kalbas ar iš jų išlaidas tiesiogiai padengia tokių paslaugų prašanti Šalis.
         4.   Tai atvejais, kai dokumentus būtina išversti raštu į oficialiąsias Sąjungos kalbas, išlaidas padengia Sąjunga.
         15 straipsnis
         Darbo tvarkos taisyklių dalinis keitimas
         Šios darbo tvarkos taisyklės gali būti iš dalies keičiamos Bendradarbiavimo tarybos sprendimu pagal Susitarimo 268 straipsnio 1 dalį.
         16 straipsnis
         Specialūs pakomitečiai ar kiti organai
         1.   Pakomitečius sudaro Šalių atstovai, susiję su konkrečiais kiekvieno specialaus pakomitečio spręstinais klausimais. Jeigu Susitarime nenustatyta arba Bendradarbiavimo taryba nesusitarė kitaip, šios darbo tvarkos taisyklės mutatis mutandis taikomos bet kuriam pakomitečiui ar kitam organui.
         2.   Atitinkamose kompetencijos srityse pakomitečiai, be kita ko, gali:

                     a)

                     keistis nuomonėmis visais abipusiai svarbiais klausimais, įskaitant būsimas priemones ir joms įgyvendinti ir taikyti būtinus išteklius;

                     b)

                     rengti reguliarias konsultacijas ir stebėti Susitarimo įgyvendinimą;

                     c)

                     nustatyti praktinę tvarką ir priimti priemones Susitarime nustatytais klausimais;

                     d)

                     teikti rekomendacijas;

                     e)

                     Bendradarbiavimo tarybos įgaliojimu veikti jos vardu, kad įgyvendintų jos sprendimus pagal Bendradarbiavimo tarybos darbo tvarkos taisyklių 1 straipsnio 3 dalį.

               3.   Pakomitečių ar kitų organų posėdžiai atsiradus reikalui gali būti rengiami lanksčiai, pavyzdžiui, fiziškai Briuselyje arba Kazachstano Respublikoje, arba per vaizdo konferenciją. Pakomitečiuose ir kituose organuose stebima pažanga konkrečiose srityse, aptariami tam tikri dėl to proceso kylantys klausimai ir uždaviniai, rengiamos rekomendacijos ir praktinės išvados.
         4.   Bendradarbiavimo komiteto sekretoriatui siunčiamos visos korespondencijos, dokumentų ir pranešimų, susijusių su bet kuriuo pakomitečiu ar organu, kopijos.
         17 straipsnis
         Šios darbo tvarkos taisyklės mutandis mutatis taikomos Prekybos klausimams skirtos sudėties Bendradarbiavimo komitetui, jei nenustatyta kitaip.

      PROJEKTAS
      ES IR KAZACHSTANO RESPUBLIKOS BENDRADARBIAVIMO TARYBOS SPRENDIMAS Nr. 2/2017
      … m. … … d.
      dėl trijų specialių pakomitečių steigimo
      ES IR KAZACHSTANO RESPUBLIKOS BENDRADARBIAVIMO TARYBA,
      atsižvelgdama į Europos Sąjungos bei jos valstybių narių ir Kazachstano Respublikos tvirtesnės partnerystės ir bendradarbiavimo susitarimo (1) (toliau – Susitarimas) 269 straipsnio 6 dalį,
      kadangi:

                  (1)

                  remiantis Susitarimo 281 straipsnio 3 dalimi, Susitarimo dalys laikinai taikomos nuo 2016 m. gegužės 1 d.;

                  (2)

                  remiantis Susitarimo 269 straipsnio 6 dalimi, Bendradarbiavimo taryba gali nuspręsti įsteigti specialius pakomitečius ar kitus organus, kurie gali jai padėti atlikti jos užduotis;

                  (3)

                  remiantis Susitarimo 25 straipsnio 3 dalimi, Bendradarbiavimo taryba įsteigia Muitinių bendradarbiavimo pakomitetį;

                  (4)

                  siekiant sudaryti sąlygas vykti ekspertų diskusijoms svarbiausiose Susitarimo laikino taikymo srityse, turėtų būti įsteigti du specialūs pakomitečiai;

                  (5)

                  Šalių susitarimu turėtų būti galima keisti pakomitečių sąrašą,

            PRIĖMĖ ŠĮ SPRENDIMĄ:
      1 straipsnis
      Įsteigiami priede išvardyti specialūs pakomitečiai.
      2 straipsnis
      Priede išvardytų specialių pakomitečių darbo tvarkos taisyklėms taikomas ES ir Kazachstano Respublikos Bendradarbiavimo tarybos sprendimu Nr. 1/2017 priimtų Bendradarbiavimo komiteto ir Bendradarbiavimo tarybos įsteigtų specialių pakomitečių ar kitų organų darbo tvarkos taisyklių 16 straipsnis.
      3 straipsnis
      Šalių susitarimu priede pateiktas specialių pakomitečių sąrašas gali būti keičiamas.
      4 straipsnis
      Šis sprendimas įsigalioja jo priėmimo dieną.

         Priimta …

               Bendradarbiavimo tarybos vardu

               Pirmininkas

         (1)  OL L 29, 2016 2 4, p. 3.

         PRIEDAS

            SPECIALIŲ PAKOMITEČIŲ SĄRAŠAS

                     1.

                     Teisingumo, laisvės ir saugumo pakomitetis

                     2.

                     Energetikos, transporto, aplinkos ir klimato kaitos pakomitetis

                     3.

                     Muitinių bendradarbiavimo pakomitetis


title: 2008 m. vasario 7 d. Politinio ir saugumo komiteto sprendimas EULEX/1/2008 dėl Europos Sąjungos teisinės valstybės misijos Kosove (EULEX KOSOVO) vadovo skyrimo

text:
16.2.2008

               LT

               Europos Sąjungos oficialusis leidinys

               L 42/99

      POLITINIO IR SAUGUMO KOMITETO SPRENDIMAS EULEX/1/2008
   2008 m. vasario 7 d.
   dėl Europos Sąjungos teisinės valstybės misijos Kosove (EULEX KOSOVO) vadovo skyrimo
   (2008/125/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečią pastraipą,
   atsižvelgdamas į 2008 m. vasario 4 d. Tarybos bendruosius veiksmus 2008/124/BUSP (1) dėl Europos Sąjungos teisinės valstybės misijos Kosove (EULEX KOSOVO), ypač į jų 12 straipsnio 2 dalį,
   kadangi:

               (1)

               2007 m. gegužės 4 d. Politinis ir saugumo komitetas (PSK) iš principo pritarė generalinio sekretoriaus-vyriausiojo įgaliotinio pasiūlymui skirti Yves de Kermabon Europos Sąjungos teisinės valstybės misijos Kosove vadovu ir nurodė, kad oficialiai jis bus paskirtas priėmus Tarybos bendruosius veiksmus dėl misijos steigimo.

               (2)

               2008 m. vasario 4 d. Taryba priėmė Bendruosius veiksmus 2008/124/BUSP.

               (3)

               Pagal Bendrųjų veiksmų 2008/124/BUSP 12 straipsnio 2 dalį PSK yra įgaliotas laikantis Sutarties 25 straipsnio priimti atitinkamus sprendimus EULEX KOSOVO politinės priežiūros ir strateginio vadovavimo jai tikslu, įskaitant sprendimą skirti misijos vadovą,

         NUSPRENDĖ:
   1 straipsnis
   Yves de Kermabon skiriamas Europos Sąjungos teisinės valstybės misijos Kosove (EULEX KOSOVO) vadovu.
   2 straipsnis
   Šis sprendimas įsigalioja jo priėmimo dieną.
   Jis taikomas iki Tarybos bendrųjų veiksmų 2008/124/BUSP galiojimo pabaigos.

      Priimta Briuselyje 2008 m. vasario 7 d.

            Politinio ir saugumo komiteto vardu

            Pirmininkas

         M. IPAVIC

      (1)  Žr. šio Oficialiojo leidinio p. 92.


title: 2011/20/ES: 2010 m. gruodžio 13 d. Europos centrinio banko sprendimas dėl Europos centrinio banko kapitalo padidinimo (ECB/2010/26)

text:
15.1.2011

               LT

               Europos Sąjungos oficialusis leidinys

               L 11/53

         EUROPOS CENTRINIO BANKO SPRENDIMAS
   2010 m. gruodžio 13 d.
   dėl Europos centrinio banko kapitalo padidinimo
   (ECB/2010/26)
   (2011/20/ES)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos centrinio banko statutą (toliau – ECBS statutas), ypač į jo 28 straipsnio 1 dalį,
   atsižvelgdama į 2000 m. gegužės 8 d. Tarybos reglamentą (EB) Nr. 1009/2000 dėl Europos centrinio banko kapitalo padidinimo (1), ypač į jo 1 straipsnį,
   kadangi:

               (1)

               Vadovaujantis ECBS statuto 28 straipsnio 1 dalies pirmuoju sakiniu, Europos centrinio banko (ECB) kapitalas yra 5 000 milijonų eurų. Vadovaujantis ECBS statuto 48 straipsnio 3 dalimi, valstybėms narėms įstojus į Sąjungą ir jų nacionaliniams centriniams bankams prisijungus prie Europos centrinių bankų sistemos, ECB kapitalas buvo padidintas iki 5 760 652 402,58 EUR.

               (2)

               Vadovaujantis ECBS statuto 28 straipsnio 1 dalies antruoju sakiniu, ECB kapitalą galima didinti tokiomis sumomis, kokiomis nusprendžia Valdančioji taryba veikdama kvalifikuota balsų dauguma, numatyta ECBS statuto 10 straipsnio 3 dalyje, neperžengdama tokių ribų ir tokiomis sąlygomis, kokias nustato Europos Sąjungos Taryba ECBS statuto 41 straipsnyje nurodyta tvarka.

               (3)

               Vadovaujantis Reglamento (EB) Nr. 1009/2000 1 straipsniu, ECB valdančioji taryba gali padidinti ECB kapitalą viršydama ECBS statuto 28 straipsnio 1 dalies pirmame sakinyje nurodytą sumą papildoma suma, ne didesne kaip 5 000 milijonų eurų.

               (4)

               Reglamento (EB) Nr. 1009/2000 ketvirtoje konstatuojamojoje dalyje nustatyta, kad reglamentas nustato ECB kapitalo didinimo ateityje limitą, taip sudarydamas ECB valdančiajai tarybai galimybę tam tikru momentu ateityje priimti sprendimą dėl faktinio kapitalo padidinimo, kad būtų galima išlaikyti kapitalo bazės, kurios reikia ECB operacijoms vykdyti, pakankamumą.

               (5)

               Atsižvelgiant į viso ECB balanso padidėjimą per pastaruosius metus, reikia padidinti ECB kapitalą 5 000 milijonų eurų, kad būtų galima išlaikyti kapitalo bazės, kurios reikia ECB operacijoms vykdyti, pakankamumą,

         PRIĖMĖ ŠĮ SPRENDIMĄ:
   1 straipsnis
   ECB kapitalo padidinimas
   ECB kapitalas padidinamas 5 000 milijonų eurų, nuo 5 760 652 402,58 EUR iki 10 760 652 402,58 EUR.
   2 straipsnis
   Įsigaliojimas
   Šis sprendimas įsigalioja 2010 m. gruodžio 29 d.

      Priimta Frankfurte prie Maino 2010 m. gruodžio 13 d.

            ECB pirmininkas

         Jean-Claude TRICHET

      (1)  OL L 115, 2000 5 16, p. 1.